Video: Berede-patrollies saal op in KaapstadWayne le Roux verduidelik hoe die Kaapstad se berede-eenheid ingespan word om wet en orde te handhaaf. (Foto: ‘n Skermgreep uit die video.) Met die meeste strande wat tans in die Wes-Kaapse omgewing gesluit is, is die polisie se teenwoordigheid opgeskerp in die gebiede waar toegang nou verbode is. Die plaaslike metropolisie in Kaapstad span veral die berede-eenheid in om wet en orde te handhaaf en terwyl almal nie noodwendig saamstem met die sluiting van die strande nie, is almal dit wel eens dat hulle dit geniet om meer van die perdepatrollies te sien. Video’s van metropolisiebeamptes op perde doen gereeld die ronde op sosialemediaplatforms en laat die moederstad soos tonele uit ŉ cowboy-rolprent lyk. Die eNuus-span het meer oor Kaapstad se berede-eenheid te wete gekom.